RJH เคาะราคาขาย IPO 16 บาท/หุ้นจอง 24-26 ส.ค. เทรด SET 1 ก.ย.นี้
RJH หรือ "โรงพยาบาลราชธานี" เคาะราคาขาย IPO 16 บาท/หุ้น เปิดให้จองซื้อวันที่ 24-26 ส.ค.นี้ และคาดว่าจะเข้าจดทะเบียนในตลาดหลักทรัพย์แห่งประเทศไทย (SET) ในวันที่ 1 ก.ย.59 โดยมี บล.ธนชาต เป็นที่ปรึกษาทางการเงิน
23 ส.ค. 2559


นายแพทย์วชิระ วุฒิกุลประพันธ์ กรรมการผู้จัดการ, นายแพทย์นพดล นพคุณ  ผู้อำนวยการโรงพยาบาล บริษัท โรงพยาบาลราชธานี จำกัด (มหาชน) หรือ RJH ถ่ายภาพร่วมกับ คุณพิมพ์ผกา นิจการุณ กรรมการผู้จัดการธุรกิจนายหน้าค้าหลักทรัพย์ บริษัทหลักทรัพย์ ธนชาต จำกัด (มหาชน) เนื่องในโอกาสลงนามสัญญาแต่งตั้ง บริษัทหลักทรัพย์ ธนชาต จำกัด (มหาชน) เป็นผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนต่อประชาชนทั่วไปเป็นครั้งแรก (IPO) ของ RJH จำนวนทั้งสิ้น 74.99 ล้านหุ้น  ร่วมกับบริษัทหลักทรัพย์ที่ร่วมจัดจำหน่ายอีก 3 แห่ง โดย RJH กำหนดราคาขาย IPO ราคาหุ้นละ 16 บาท จะเปิดให้จองซื้อระหว่างวันที่ 24-26 สิงหาคมนี้ และคาดว่าจะเข้าจดทะเบียนในตลาดหลักทรัพย์แห่งประเทศไทย (SET) ในวันที่ 1 กันยายนนี้